Húsar alado polaco e o seu sabre, 1614.
Para outras páxinas con títulos homónimos véxase: Sabre (homónimos).
O **sabre** é unha arma branca curva e, xeralmente, dun só fío, pensada para cortar, habitualmente usada en cabalaría e infantaría (oficiais) no século XIX e mesmo XX. Este carácter curvo da folla e o seu fío único, diferenza tradicionalmente o sabre da espada.

Esta arma branca é de tallo e xurdiu pola necesidade da velocidade en combate. Esta velocidade lógrase ao cortar e non deixar incrustada a folla da arma no corpo do adversario (ao contrario da maioría das espadas dunha man, que son de estocada).

Sabre do Primeiro Imperio Francés.
A curvatura, que está situada xeralmente desde a punta até a metade do sabre, xera un tallo profundo. Esta curvatura pretende conseguir, en teoría, que un home a cabalo, ao descargar o brazo con esta arma, debuxe un amplo círculo sobre o infante logrando que no punto de corte o sabre sempre sexa tanxencial. Por esta razón non se ensarta, senón que corta, co que aumenta a ferida sen cravar a arma. Debido a iso os sabres pensados para cabalaría teñen unha gran curvatura, son case circulares; os pensados para infantaría posúen unha curvatura menor, pois debe concederse importancia á función defensiva: manter afastado o inimigo e parar os seus golpes.

Baixo estas consideracións, a tradicional catana xaponesa é tecnicamente un tipo de sabre. Na actualidade o sabre está totalmente descartado como arma ofensiva; a súa única función é a de complemento de uniforme e distintivo de mando do oficial do exército. Por esta razón a calidade dos materiais para a súa confección minguou notoriamente.

O sabre como arma de esgrima
----------------------------

En vermello, as partes do corpo que poden ser *tocadas* con sabre.

*Artigo principal**:* Sabre (esgrima).
O sabre moderno é, xunto coa espada e o florete, unha das tres armas de esgrima. Esta deriva da arma que usaban os soldados de cabalaría. Ten un protector en forma de cunca, que se curva baixo a man, e unha folla en forma de T en sección transversal. A lonxitude do sabre é de 90 cm e o seu peso máximo é de 500 g. Os tocados ou puntos pódense conseguir cunha estocada coa punta ou producindo un corte co fío da folla. O branco válido é todo o corpo de cintura para enriba, incluíndo cabeza e brazos. Os asaltos de sabre son os máis rápidos e áxiles en esgrima, polo que requiren unha boa forma física.

O sabre na danza do ventre
--------------------------

A danza do sabre (*raks al sayf*) é orixinaria da danza marcial tradicional de Exipto *O Ard*, que é realizada por homes que levan os sabres en forma vertical, listos para pelexar, mentres bailan. *Raks al Sayf* implica balancear o obxecto sobre a cabeza, cadeira, estómago, ombreiros etc. Non existe moita documentación que indique que a danza do sabre bailada por mulleres sexa común, salvo algunhas pinturas.

Notas
-----

1. ↑  Definicións no *Dicionario da Real Academia Galega* e no Portal das Palabras para *Sabre*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Sabre Modificar a ligazón no Wikidata*** |

|  |  |
| --- | --- |
|  | Vexa a entrada do Galizionario acerca de  ***Sabre*** |

|  |  |
| --- | --- |
|  | O Galilibros ten un manual sobre:  ***Sabre*** |

### Bibliografía en inglés

* Nicolle, D. (2007) *Crusader Warfare: Muslims, Mongols and the struggle against the Crusades.* Hambledon Continuum. ISBN 1-84725-146-3, ISBN 978-1-84725-146-6

### Outros artigos

* Lanza
* Espada
* Tomahawk (machada)
* Catana
* Coitelo
* Baioneta

|  |  |
| --- | --- |
| Control de autoridades | 
* Wd: Q231204
* BNCF: 68999
* BNE: XX526865
* BNF: 11953315g
* BRE: 3526687
* EBID: ID
* GND: 4178873-4
* JSTOR: sabers
* LCCN: sh85116195
* NKC: ph349196

 |